અમદાવાદ, 17 મે : છેલ્લા બે માસથી આ દેશમાં આંધી ચાલી રહી હતી. શરુઆતમાં આ આંધી પવન તરીકે હતી, પરંતુ નિર્ણયનો તબક્કો આવતા સુધી આ આંધી સુનામીમાં બદલાઈ ગઈ. આ આંધી હતી નરેન્દ્ર મોદીની. ભાજપના વડાપ્રધાન પદના ઉમેદવાર અને ગુજરાતના મુખ્યમંત્રી નરેન્દ્ર મોદીની આ આંધી એવી તો સુનામીમાં બદલાઈ કે દેશના સૌથી જૂના પક્ષ કોંગ્રેસનો સોથ વળી ગયો, તો છેલ્લા દસ વર્ષથી દિલ્હી ઉપર દબદબો ધરાવતાં અનેક ક્ષેત્રીય ક્ષત્રપોનો કચ્ચરઘાણ થઈ ગયો.